*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2019. gada \_\_.\_\_\_\_\_

.§

**Informatīvais ziņojums “Par valsts un pašvaldību vienoto klientu apkalpošanas centru izveidi Ludzas novada un Līvānu novada pašvaldībās”**

TA - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

     1.   Pieņemt zināšanai vides aizsardzības un reģionālās attīstības ministra iesniegto informatīvo ziņojumu.

     2.   Atbalstīt valsts un pašvaldību vienoto klientu apkalpošanas centru izveidi Ludzas novada pašvaldībā 2019. gadā un Līvānu novada pašvaldībā 2020. gadā.

     3.   No Vides aizsardzības un reģionālās attīstības ministrijas valsts budžeta programmas 30.00.00 "Attīstības nacionālie atbalsta instrumenti":

          3.1.   2019. gadā piešķirt finansējumu valsts un pašvaldības vienotā klientu apkalpošanas centra izveidei Ludzas novada pašvaldībā 50 000 EUR apmērā, uzturēšanai 105 EUR apmērā un darbinieku atlīdzībai 700 EUR apmērā.

          3.2.   2020. gadā finansējumu valsts un pašvaldības vienotā klientu apkalpošanas centra izveidei Līvānu novada pašvaldībā 50 000 EUR apmērā, uzturēšanai 315 EUR apmērā un atlīdzībai 2 100 EUR apmērā paredzēt Ministru kabineta noteikumu projektā par kārtību, kādā izmanto 2020. gadā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei.

     4.   Vides aizsardzības un reģionālās attīstības ministrijai līdz 2020. gada 1. jūnijam iesniegt izskatīšanai Ministru kabineta sēdē informatīvo ziņojumu par valsts un pašvaldību vienoto klientu apkalpošanas centru darbību Ludzas novada un Līvānu novada pašvaldībās, iekļaujot informāciju par finansējuma atlikuma novirzīšanu novadu nozīmes, reģionālās nozīmes un nacionālās nozīmes valsts un pašvaldību vienoto klientu apkalpošanas centru izveidei un publisko pakalpojumu sistēmas pilnveidei 2019. gadā.

|  |  |
| --- | --- |
| Ministru prezidents | A. K. Kariņš |
| Valsts kancelejas direktors | J. Citskovskis |